[image: image1.wmf]
МИНИСТЕРСТВО НА

ВЪТРЕШНИТЕ РАБОТИ

София 1000, ул."Шести септември" № 29,

рег. № 8121р-12887, екз. № 1
29.07.2020 г.

ОБЯВЛЕНИЕ

На основание чл. 10а, ал. 2 от Закона за държавния служител, чл. 14, ал. 1 от Наредба за провеждане на конкурсите и подбора при мобилност на държавни служители и заповед на министъра на вътрешните работи № 8121К-8116/22.07.2020 г., в качеството си на орган по назначаването, обявявам конкурс за заемане на длъжността:
ФИНАНСОВ КОНТРОЛЬОР в Областна дирекция на МВР – Шумен, длъжностно ниво: 9, съгласно Класификатора на длъжностите в администрацията, наименование на длъжностното ниво: експертно ниво – 5.

І. Минимални и специфични изисквания за заемане на длъжността:

1. Кандидатите да отговарят на изискванията по чл. 7 от ЗДСл;

2. Минимална образователно-квалификационна степен „магистър“;

2.1. Област на висшето образование – „Социални, стопански и правни науки“;
2.2. Професионално направление – „Икономика“;

3. Да имат минимален професионален опит – 2 (две) години или минимален ранг – IV младши;

4. Да притежават или да получат разрешение за достъп до класифицирана информация съгласно Закона за защита на класифицираната информация (ЗЗКИ) до ниво на сигурност „Секретно”. Съгласно чл. 10д, ал. 4 от ЗДСл, актът за назначаване се издава в 14-дневен срок от получаването на разрешението за достъп, когато не е представен такъв документ.

ІІ. Описание на длъжността:

1. Организира и осъществява предварителен финансов контрол за законосъобразност, текущ и последващ вътрешен финансов контрол върху процесите и дейностите, свързани с приходите и разходите на ОДМВР Шумен, в това число и всички решения и действия за поемане на финансови задължения и извършване на разходи, както следва:

· процедурите и актовете, издавани от директора или упълномощено от него лице, свързани с разходването на средства от бюджета на ОД на МВР - Шумен 

· процедури за възлагане на обществени поръчки - обхвата на предварителния контрол включва проверки на проведената процедура и нейните етапи, участници, комисия, актове, задължения които ще бъдат поети със сключването на договора и др., съгласно Вътрешните правила за управление на цикъла на обществените поръчки по чл. 244 от ЗОП, действащи в ОДМВР Шумен;

· възлагане на обществени поръчки без провеждане на процедури;

· придобиване на активи и услуги;

· разпореждане с имуществото, включително за определяне размера на постъпленията; 

· сключване на трудови договори и споразумения към тях;

· издаване на заповеди за назначаване или преназначаване, издавани от директора на ОДМВР Шумен;

· извършване на проверка на идентификация по ЗМИП на контрагенти по договори с ОД на МВР Шумен;

· отчитането на положения труд извън редовното работно време, положен нощен труд, труд на официални празници и такъв по време на разположение от служители на ОДМВР Шумен, независимо от техния статут;

· справки и/или заповеди за изплащане на обезщетения;

· получаването, разходването и отчитането на средства по европейски фондове, програми и други финансови механизми;

· сключваните договори от името на ОД на МВР - Шумен, 

· спазване на изискванията на законодателството по отношение на провеждане на процедури за отдаване под наем и по отношение определяне размера на приходите за организацията – наемодател; 

· командироване на служители на дирекцията в страната и чужбина;

· определяне на възнаграждения на вещи лица за изготвяне на експертизи по наказателни производства, като следи за спазването на нормативни и вътрешни документи, регламентиращи дейността по назначаване на експертизи и определяне на възнаграждения на вещите лица и др., в това число и недопускане дублирането на действително отработените часове;

· следи за плащания от името на структурата, по ред и начин, определени с вътрешни правила за предварителен контрол в Областна дирекция на МВР - Шумен;

· осъществява контрол върху други решения, от които се пораждат задължения за дирекцията и/или нейните служители.

                
- разработва и актуализира Вътрешните правила относно реда и начина за осъществяване на предварителен контрол в дирекцията.

        
2. Отговаря за изграждането, въвеждането, развиването и актуализирането на системата за финансово управление и контрол съобразно специфичните цели и особености на дейността на ОДМВР Шумен, като разработва писмени политики, правила, основни процедури, работни инструкции, указания и типови документи за въвеждане и актуализиране на системата за финансово управление и контрол (СФУК) в ОДМВР – Шумен.

 

3. Оказва методическа помощ за прилагане на системата за финансово управление и контрол; 

 

4. Осъществява контрол по отношение на средствата, получени от републиканския бюджет, средствата по европейски фондове, програми и други финансови механизми и донори;

           

5. Осъществява контролни функции преди поемане на всяко задължение, като проверява:

        


- съответствието на размера и характера на задължението с утвърдения годишен размер на бюджетния кредит по съответния бюджетен параграф;

      

- наличието на бюджетен кредит, съгласно месечното разпределение на бюджета;

     

 - размерът на задължението, което предстои да се поеме, дали е в рамките на утвърдения бюджетен кредит и дали погасяването му е съобразено с месечното разпределение на бюджета;

       

- компетентността на лицето, което поема задължението - лицето което предстои да поеме задължението има ли право да представлява дирекцията, да управлява и се разпорежда с финансовите средства. В случай на делегиране на правомощия се проверява валидността и обхвата им;

- спазване на тръжни процедури и други нормативни изисквания, свързани със задължението, което предстои да се поеме – проведени ли са изискуемите процедури и съответстват ли на нормативните изисквания, като процедури за възлагане на обществени поръчки, търгове, конкурси, преговори с потенциални изпълнители, одобрения и др.
          

6. Осъществява контролни функции преди извършване на всеки разход, като проверява:

         

- верността на първичните счетоводни документи, включително правилното изчисление на количествата и сумите в тях – информационното съдържание на стопанската операция, достоверно и точно ли е отразена в счетоводния документ, съдържа ли първичният счетоводен документ определените задължителни реквизити;

         

- проверява всички представени документи, относими към съответния разход, за наличието на следните основни условия:

            

* съответствието на разхода с поетото задължение – съвпадат ли размерът и видът на разхода с поетото задължение, 




* съответствието на извършването на разхода с изискванията на приложимото законодателство, вътрешните правила, заповеди, методически указания;

* компетентността лицето разпоредило извършването на разхода има ли право да управлява и да се разпорежда с имуществото на дирекцията. В случай на делегирани правомощия проверява валидността и обхвата им;




* наличието на всички документи, необходими за извършване на съответния разход;

          
- по негова преценка, извършва проверки на място с цел потвърждаване или отхвърляне на доказателствата за функциониране на СФУК или законосъобразността на дадено задължение/разход;

- осъществява предварителен контрол за законосъобразност на процедурите и актовете, издавани от директора или упълномощено от него лице, свързани с разходването на средства от бюджета на ОДМВР – Шумен. 

- осъществява предварителен контрол върху сключваните   договори от името на ОДМВР - Шумен;

- осъществява предварителен контрол при определяне на основните и допълнителните възнаграждения на служителите съобразно нормативните и вътрешните документи;

- осъществява предварителен контрол при определяне размера на обезщетенията на служителите съобразно нормативните и вътрешните документи;

- осъществява предварителен контрол за законосъобразност на актовете, издавани от директора или определено от него лице, свързани с подготовката и провеждането на процедурите по Закона за обществените поръчки (ЗОП);

. 
- осъществява предварителен контрол за законосъобразност на актовете, издавани от директора или определено от него лице, свързани с подготовката и провеждането на процедурите по ЗОП, когато се разходват средства от европейски фондове, програми и други финансови механизми;

 - документира извършените проверки и резултатите от тях, като ги отразява в контролни листове, регистри, констативни протоколи, описи от извършени проверки на място, доклади, подпис върху документите и други, като посочва имената си, длъжност и дата;

           
- произнася се (дава мнение) по отношение на законосъобразността преди и при поемане на задължения и/или извършването на разходи от директора на ОДМВР - Шумен на основата на осъществен предварителен контрол, като при необходимост изготвя писмено становище във връзка с осъществявания предварителен контрол. 
7. Изисква допълване на документацията, когато за поемане на задължение или извършване на разход прецени, че тя е непълна;

8. Подписва предложенията за поемане на финансови задължения след началник сектор ФОУССД и преди утвърждаването им от директора на ОД на МВР – Шумен;

9. Дава становища на директора на ОДМВР - Шумен по законосъобразността на извършените действия и разходи от дирекцията;

10. Участва в изготвянето и актуализирането на документите в дирекцията, свързани с осъществяване на отговорностите на директора на ОДМВР – Шумен по чл.7 от ЗФУКПС;

11. Дава становища и извършва проверки, свързани с осъществяване на отговорностите на директора на ОДМВР – Шумен по чл.7 от ЗФУКПС;

12. Участва в изготвянето и актуализирането на риск-регистъра на ОДМВР - Шумен;

13. Извършва проверки за последващи оценки на изпълнението;

14. Изготвя въпросник и доклад за състоянието на СФУК в ОДМВР – Шумен в съответствие с изискванията на Наредбата за формата, съдържанието, реда и сроковете за предоставяне на информация по чл.8, ал. 2 от ЗФУКПС. 

15. Организира и осъществява работата си самостоятелно, съобразно спецификата на дейността, при спазване на действащата за страната и Европейския съюз нормативна уредба и вътрешните правила, законови и подзаконови нормативни актове в системата на МВР;

16.Подпомага вземането на решения на по-високо ниво  чрез анализи, препоръки, предложения, становища и докладни записки; 

17. Взима самостоятелни решения, спазвайки законовите разпоредби, при одобряване или отхвърляне на предложенията за поемане на финансови задължения и/или за извършване на разход. 

18. Следи промените в приложимите нормативни документи.

19.Подпомага вземането на решения на по-високо ниво  чрез анализи, препоръки, предложения, становища и докладни записки; 

20. Събира, систематизира и обобщава информация по направление на дейност;

21. В края на бюджетната година изготвя и представя на  директора на ОДМВР - Шумен отчет за резултатите от дейността си  и препоръки за подобряване на финансовата дисциплина;

22. Отговаря за съставените от него контролни листове, регистри и други документи, както и за действията си във връзка с осъществяваните от него дейности;

23. Изпълнява качествено и в срок поставените задачи;

24. Спазва изискванията за защита на класифицираната информация, на личните данни и за достъпа до информация;

25. Докладва писмено съгласно установения ред в МВР, при установяване на наличието на административни пропуски и/или нарушения, които създават предпоставки за корупция, измами или нередности;

26. Изпълнява и други задачи, възложени от ръководителите му, в рамките на неговата компетентност. 

ІІІ. Начин за провеждане на конкурса:

1. Решаване на тест;
2. Интервю.
ІV. Граници (от - до) на заплатата, определена за длъжността за степен 1 – от 610 лева до 1800 лева, съгласно Наредба за заплатите на служителите от държавната администрация (НЗСДА).

При назначаване на кандидата спечелил конкурса се определя основна месечна заплата по Приложение 1 към НЗСДА и съгласно Вътрешните правила за заплатите в МВР.

V. Необходими документи за участие в конкурсната процедура:

1. Писмено заявление за участие в конкурса по образец, съгласно Приложение № 3 към чл. 17, ал. 2 от НПКПМДСл;

2. Декларация по чл. 17, ал. 3, т. 1 от НПКПМДСл;

3. Копия от документи за придобитата образователно-квалификационна степен, допълнителна квалификация и правоспособност, които се изискват за длъжността; ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

4. Копия от документи, удостоверяващи продължителността на професионалния опит;

5. Други документи, свързани с изискванията за заемането на длъжността.

Документите по т. 1 до т. 5 може да се подават по електронен път (e-mail – shumen@mvr.bg), като в този случай заявлението по т. 1 и декларацията по т. 2 следва да бъдат подписани от кандидата с електронен подпис.

Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване и издаване на разрешение за достъп до класифицирана информация съгласно ЗЗКИ и Правилника за прилагане на ЗЗКИ.

VІ. Документите могат да бъдат подавани лично или чрез пълномощник в 14-дневен срок от публикуване на обявлението всеки работен ден от 10:00 ч. до 12:00 ч. и от 14.00 ч. до 16.00 ч. на адрес: гр. Шумен, ул. „Сан Стефано” № 2, сектор „Координация, административно и правно обслужване и човешки ресурси ” към отдел „Административен“ при Областна дирекция на МВР – Шумен, телефони за допълнителна информация и справки – 054/854225 и 054/854286.

VІІ. Списъците и други съобщения във връзка с конкурса ще бъдат обявени на електронната страница на дирекция „Човешки ресурси” – МВР в интернет и интранет и на информационното табло в приемната на Областна дирекция на МВР – Шумен, на адрес: гр. Шумен, ул. „Сан Стефано” № 2.

Копие от обявлението да се изпрати на дирекция „Човешки ресурси“ – МВР и на Областна дирекция на МВР – Шумен за сведение и изпълнение.

МИНИСТЪР:
п
Христо Терзийски
2

